Ekhva ei saanut lisäaikaa alijäämien kattamiseen

Valtiovarainministeriö ei myöntänyt Etelä-Karjalan hyvinvointialueelle lisäaikaa alijäämien kattamiseen.

Hyvinvointialue haki määräajan jatkamista, jotta kaikki lainsäädännön edellyttämät keinot alijäämien kattamiseksi olisi käytetty.

– Hakemuksen tarkoitus oli varmistaa, että olemme tehneet kaikki tarvittavat toimet. Emme odottaneet, että lisäaikaa myönnettäisiin, joten päätös oli odotettu, hyvinvointialuejohtaja Sally Leskinen sanoo.

Hyvinvointialue jatkaa taloutensa tasapainottamista ja valmistautuu yhteistyöhön arviointimenettelyssä asetettavan arviointiryhmän kanssa.

Lue valtiovarainministeriön tiedote tästä linkistä.

Lisätietoja:

Sally Leskinen, hyvinvointialuejohtaja, sally.leskinen@ekhva.fi p. 0400 497 418